મનની શાંતિમાં પરમહંસનો પ્રવેશ થઈ જાય, પછી સંતના શબ્દો સાંભળો તો તમારો બેડો પાર થઈ જાય. સંત પ્રભુની મસ્તીમાં હોય ત્યારે દર્શન કરશો તો ખબર પડશે કે કેવા સુખના ઝૂલામાં ઝૂલે છે. આવા પરમહંસોની અમૃત દૃષ્ટિથી હજારોને કલ્યાણનું દાન કરી શકે છે. દૃષ્ટિના પલકારાથી સંતો હજારો માણસોને આનંદના ધોધમાં નવડાવી શકે છે, નાહનારા પણ જોઈએ અને નવડાવનારા પણ જોઈએ. આવા પરમહંસના પણ પરમહંસ સ્વામિનારાયણને વારંવાર નમસ્કાર કરીએ છીએ.